ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....ช.ชดา
แผนแก้ไขหนี้ของกองทุนเพื่อการฟื้นฟูและพัฒนาระบบสถาบันการเงิน 1 ล้านล้านบาท ที่เป็นหนี้มาหลายสิบปี กำลังจะถูกแก้ไขเสียที หลังจากชิงไหวชิงพริบกันมานานระหว่างคลังกับแบงก์ชาติ
เรื่องของเรื่องก็คือ ในกฎหมายระบุให้หนี้เป็นของกองทุนฯ ซึ่งอยู่ในการดูแลของแบงก์ชาติ แต่ดอกเบี้ยให้คลังตั้งงบประมาณมาจ่าย ก็เลยเสร็จโก๋ เพราะแบงก์ชาติไม่เคยใช้หนี้เงินต้น คลังก็เลยจ่ายดอกเบี้ยหลังอาน ปีละ 6 หมื่นล้านบาท
...l...งานแก้หนี้ครั้งนี้จะจบลงด้วยการโอนหนี้สินและทรัพย์สินของกองทุนฯ ไปให้คลังทั้งหมด ให้จัดการล้างพอร์ตปิดบัญชีกองทุนหลังจากตั้งสถาบันคุ้มครองเงินฝากไปเลย
งานนี้ ช.ชดา ได้ยินเสียงแมลงวันหึ่งๆ ว่า มีผลประโยชน์อยู่เบื้องหลังอื้อซ่า โดยเฉพาะเรื่องขายทรัพย์สิน ทั้งหุ้นกรุงไทย ทั้งอื่นๆ แต่อย่างว่า เขายังไม่ได้ขาย ก็จับตาดูเอาก็แล้วกันว่ามีเบื้องหลังยังไง เดี๋ยวจะหาว่ายังไม่ทำอะไรก็ว่ากันซะแล้ว 
เอ้า...ขอปิดปากไม่ว่ากัน เรื่องอย่างนี้ ระยะทางพิสูจน์ม้า กาลเวลาพิสูจน์คน 
...l...ประกาศหาคนหาย ช่วงนี้พี่เอ๊าะรูปหล่อของ ช.ชดา สาธิต รังคสิริ อธิบดีกรมสรรพากร หาตัวไม่ค่อยเจอ เพราะเสนอแผนปฏิรูปภาษีหลายอย่างที่อ่านแล้วมีข้อสงสัย จะถามก็ถามไม่ได้ เพราะพี่เอ๊าะไม่อยู่ให้ถามเลย ไม่รู้หายไปไหน โดนใครอุ้มไปหรือเปล่า
...l...ด้านธนาคารออมสิน ดี๊ด๊าปลากระดี่ เพราะกระทรวงการคลังจะขายหุ้นธนาคารกรุงไทยทิ้ง ทางผู้บริหารฝันหวานๆ ว่า งานของรัฐที่ให้กรุงไทยทำ อย่างจ่ายเงินเดือนข้าราชการ ผันเงินงบประมาณ จะมาให้แบงก์ออมสินทำ จะได้ฟันค่าธรรมเนียมแทนซะเลย ซึ่งเป็นเงินมากโขทีเดียว 
แถมบอร์ดการันตี ผอ.ออมสิน เลอศักดิ์ จุลเทศ เป็นมือแก้หนี้เน่าที่เก่งกาจ หนี้เน่าจากนโยบายรัฐจะไม่โผล่มากวนใจเด็ดขาด